The Enemy Below
The Enemy Below () je američki ratni film snimljen 1957. u režiji Dicka Powella. Predstavlja adaptaciju istoimenog romana britanskog pisca Denysa Raynera, inspiriranog Raynerovim stvarnim iskustvima kao mornaričkog oficira u bitci za Atlantik. Protagonisti filma - koje tumače Robert Mitchum i Curd Jürgens - su komandanti američkog razarača USS Haynes i njemačke podmornice koji pokušavaju potopiti jedan drugog u Južnom Atlantiku, a pri čemu oba komandanta stiču poštovanje zbog vještine koju pokazuje protivnik. Film je u značajnoj mjeri odstupao od književnog predloška, pa je tako, osim što je razarač od britanskog pretvoren u američki, odnos protivnika mnogo ublažen u svojevrsno viteško nadmetanje. To se ponekad tumačilo hladnoratovskim imperativima, odnosno nastojanjem da se američkoj i svjetskoj javnosti poratna Zapadna Njemačka, a preko nje i Njemačka, bez obzira na nedavnooratno neprijateljstvo, pokaže dostojnom članicom slobodnog svijeta. U svakom slučaju, Jürgens je prilikom snimanja bio oduševljen time što može glumiti njemačkog komandanta "koji nije čudovište". The Enemy Below je postigao veliki uspjeh. Kasnijim generacijama je poznat i kao predložak za Balance of Terror, klasičnu epizodu kultne TV-serije Zvjezdane staze iz 1966. godine.

Uloge
Robert Mitchum ... Kapetan Murrell
Curt Jürgens ... Kapetan bojnog broda von Stolberg
Theodore Bikel ... Kapetan korvete 'Heinie' Schwaffer, von Stolbergov zamjenik
Al Hedison ... Poručnik Ware, izvršni oficir na Haynesu
Russell Collins ... Ljekar, USS Haynes
Kurt Kreuger ... Von Holem
Ralph Manza ... Poručnik Bonelli
Frank Albertson ... Potporučnik Crain, USS Haynes
Biff Elliot ... Intendant, USS Haynes
Doug McClure... Zastavnik Merry, USS Haynes

Izvori

Rayner, D.A., The Enemy Below, London: Collins 1956

Vanjske veze
 
 
 
 
DVD review at dvdtalk.com
DVD review at dvdcult.com

Američki filmovi
Ratni filmovi
Authority control 2